
Hazai Bányák Zártkörűen Működő Részvénytársaság

Általános Szerződési Feltételei

hatályos: 2024. 05. 16. napjától


Jelen Általános Szerződési Feltételek elválaszthatatlan részét képezi, minden olyan a Társaság által kötött szerződésnek, amely jelen ÁSZF 1. ill. 2. pontja alá esik.

A Hazai Bányák Zártkörűen Működő Részvénytársaság (székhely: 1044 Budapest, Váci út 30., cégjegyzékszám: 01-10-141135, adószám: 28961578-2-41, statisztikai számjel: 28961578-0811-114-01, bankszámlaszám: 10300002-13224366-00014901, weboldal: https://www.hazai-banyak.hu/, képviseli: Seregi-Deák Péter vezérigazgató önállóan, a továbbiakban: „Hazai Bányák” vagy „Társaság”) jelen Általános Szerződési Feltételek (a továbbiakban: „ÁSZF”) 1. pontjában definiált jogviszonyai kapcsán alkalmazott általános szerződési feltételeit a Polgári Törvénykönyvről szóló 2013. évi V. törvény rendelkezéseinek megfelelően az alábbiak szerint határozza meg.

ÁSZF tárgyi hatálya
1.1. Jelen ÁSZF hatálya alá tartozik minden olyan jogviszony, amelynek keretében a Társaság, mint megrendelő ellenérték fejében fuvarozási szolgáltatást vesz igénybe a szolgáltatótól (a továbbiakban, mint „Szolgáltató”).
ÁSZF Személyi hatálya, alkalmazási köre
1.1. Jelen ÁSZF minden a Társaság és Szolgáltatója közötti jogviszonyt szabályoz. (a továbbiakban együttesen: „Felek”).
1.2. A Felek közötti jogviszonyt – a jogszabályi rendelkezéseken felül – az ÁSZF és a Felek között létrejött egyéb írásbeli megállapodás (a továbbiakban, mint „Egyedi szolgáltatási Szerződés”) szabályozza. Abban az esetben, amennyiben az ÁSZF és a Felek közötti egyéb megállapodás között eltérés van, úgy Felek között az egyéb írásbeli megállapodás alkalmazandó és élvez elsőbbséget. (Egyedi szolgáltatási szerződés és ÁSZF a továbbiakban együtt közösen, mint „Szolgáltatási Szerződés”).
1.3. Szolgáltató részéről jelen ÁSZF kifejezett elfogadásának minősül, amennyiben Szolgáltató jelen ÁSZF-et aláírásával hitelesíti vagy amennyiben eseti megrendelések során a Társaság őt tájékoztatta arról, hogy a Társaság általános szerződési feltételeket alkalmaz vagy Szolgáltató fuvarozási ajánlatot tett akár szóban, akár írásban, akár a Társaság által üzemeltetett FuvarApp-ban, vagy a Társaság által üzemeltetett weboldalon.
1.4. Szolgáltató részéről jelen ÁSZF ráutaló magatartással történő elfogadásának minősül, amennyiben Szolgáltató korábbi teljesítések során jelen ÁSZF-et aláírásával hitelesítette vagy amennyiben a Társaság eseti megrendelései során a Társaság őt tájékoztatta arról, hogy a Társaság általános szerződési feltételeket alkalmaz és Szolgáltató azon okiratot már aláírta és később eltérő formában (pl. e-mail vagy fax útján) újabb ajánlatot tesz a Megrendelő részére, vagy a Felek között újabb szerződés kerül megkötésre, vagy Szolgáltató a FuvarApp-ban regisztrálásra kerül.
1.5. A Társaság biztosítja, hogy ÁSZF-et Szolgáltató megfelelő módon megismerje. Szolgáltató részére a megismerést biztosítja a Társaság székhelyén, weboldalán, illetve kérésére e-mail útján történő kézbesítés útján.
Egyedi Szolgáltatási Szerződés létrejötte
1.6. A Felek közötti Egyedi Szolgáltatási Szerződés jön létre a Társaság általi ajánlat kérést és/vagy a FuvarApp-ban meghirdetett licitet követően Szolgáltató által tett ajánlat Társaság által történő elfogadása útján, vagy ráutaló magatartással.
1.7.  Az Egyedi Szolgáltatási Szerződés létrejöttével a Felek között fuvarozási szerződés jön létre, ahol a Társaság a feladó, míg Szolgáltató a fuvarozó.
1.8. A Licitszabályzatban foglaltak szerint is létrejöhet az Egyedi szolgáltatási szerződés.
1.9. Szolgáltatási Szerződés létrejötte esetén a Szolgáltató a küldemény rendeltetési helyére történő továbbítására és a címzettnek történő kiszolgáltatására, a Társaság díj fizetésére köteles.
Fuvarozói díj, a Felek elszámolása
1.10. A Társaság és a Szolgáltató a Fuvarozói díjban előzetesen írásban állapodnak meg vagy a fuvarozói díjban történő megállapodás a FuvarApp-ban a Szolgáltató által tett ajánlat elfogadásával kerül meghatározásra.
1.11. Felek havi elszámolásban állapodnak meg az 2007.évi CXXVII. törvény (Áfa tv.) 58. §-a alapján, melyről Társaság a teljesítést következően egy számlát fogad be, amint feltüntetésre kerül a megrendelés azonosító vagy projektszám/azonosító és kötelezettséget vállal arra, hogy a Szolgáltató (a fuvarteljesítményt és az útdíjat is tartalmazó) számláinak kiegyenlítése a számla kiállításától számított 30. napon belül megtörténik.
1.12. A számlázási és teljesítésigazolás folyamatát az alábbiak szerint határozza meg a Társaság:
· Minden Hazai Bányák Zrt. árajánlat bekérő, valamint minden megrendelő projekt azonosító számot tartalmaz. 
· Szolgáltató a számlázást megelőzően köteles egy kimutatást küldeni a  Hazai Bányák Zrt. részére (amely tartalmazza a viszonylatokat, projektszámokat, mennyiségeket, nettó egységárat), a Hazai Bányák Zrt. ezek alapján elkészíti a teljesítés igazolást a projekt azonosítóval, amely az árajánlat bekérőn és megrendelőn is szerepel.
· A teljesítésigazoláson csak egy projekt azonosító számhoz tartozó fuvarozási-szállítási szolgáltatás elszámolási adatok / mennyiségek / egységárak fognak szerepelni.
· A teljesítésigazolás aláírását követően a Szolgáltató részére a Hazai Bányák Zrt. elküldi, amely teljesítésigazolás alapján kiállítható a számla. A Hazai Bányák Zrt. csak abban az esetben fogadja be a számlát amennyiben a számlán csak egy projekt számhoz tartozó szolgáltatás / mennyiség szerepel, az ezzel ellentétes tartalmú számlát nem Társaság nem fogadja be, ez esetben a Társaságnak fizetési kötelezettsége nem keletkezik.
· Szolgáltató köteles minden projekt számhoz tartozó teljesítést a leigazolt teljesítésigazolás alapján külön számlán elküldeni az adott projektre vonatkozóan a Társaságnál elérhető összesítő minta kitöltésével és megküldésével összesítve a hónap utolsó napján a penzugy@hazaibanyak.hu e-mail címre. Amennyiben a Szolgáltató a számla, ill. az összesítő megküldésével 30 napot meghaladó késedelembe esik abban az esetben külön felhívás nélkül köteles a Társaság részére a számla értékének 25%-át kötbér jogcímén megfizetni. Jelen pont szerinti kötbér kárátalányként szolgál a többlet adminisztráció elvégzése miatt, a számla beérkezésének késedelméből, elmaradásából eredő egyéb kárait a Társaság a Szolgáltatóval szemben korlátlanul érvényesítheti. A Társaság a kötbérigényét a Szolgáltatóval szemben fennálló tartozásaiba beszámíthatja.
· Amennyiben nem a fentiekben leírtak alapján küldi a Szolgáltató a számlát, azt a Társaságnak nem áll módjában befogadni, az a Szolgáltató részére visszaküldésre kerül a Társaság kéri a számla javítását.
1.13. A számla kötelező adattartalmára vonatkozó előírásokat az ÁFA törvény 169. §-a tartalmazza, melyet figyelembevéve a Társaság a következő adattartalommal rendelkező számlákat fogadja be, azon számlák vonatkozásában melyek az alábbi adatokat nem tartalmazza teljes körűen a Társaságnak fizetési kötelezettsége nem keletkezik:
· számla kibocsátás kelte
· számla sorszáma, amely a számlát egyértelműen azonosítja
· számlakiállító neve, címe, adószáma
· vevő neve, címe
· vevő - belföldi adóalany - adószáma
· értékesített termék/szolgáltatás megnevezése
· értékesített termék/szolgáltatás mennyisége
· értékesített termék/szolgáltatás nettó egységára (adó nélküli értéke)
· számla nettó értéke (adó nélküli értéke)
· az ÁFA százaléka és értéke
· a projekt/viszonylat megnevezése
· fizetési mód 
· fizetési határidő
· számla teljesítésének napja, a számlához kapcsolódó TIG szerint
· Közvetített szolgáltatás esetén „A számla közvetített szolgáltatást tartalmaz” kifejezés feltüntetése.

1.14. Az előírás szerinti formában és tartalommal elkészített számlákhoz minden esetben csatolni kell:
· Olvasható, áttekinthető fuvarlevelek eredeti, vagy eredetivel mindenben megegyező másolati példányai.
· A fuvarlevél összesítő alapján elkészült mindkét Fél által aláírt Teljesítés Igazolás feltünteve a megrendelési számot vagy projektszámot/ azonosítót
1.15. Amennyiben az Egyedi szolgáltatási szerződésben meghatározott díjak nincsenek akképpen egyértelműen meghatározva, hogy azok az ÁFÁ-t tartalmazzák vagy nem tartalmazzák, abban az esetben az Egyedi Szolgáltatási Szerződésben meghatározott díjak az ÁFÁ-t tartalmazzák. 
1.16. A Társaság fizetési késedelme esetére évi 2% mértékű késedelmi kamatot köteles a Szolgáltató részére megfizetni.
Szolgáltatási szerződés teljesítése
1.17. Szolgáltató vállalja, hogy a Szolgáltatási szerződés feltételei alapján a Társaság által elfogadott ajánlatban ill. keretszerződés alkalmazása esetén a megrendelésben meghatározott tárgyú / számú Projekt munkahelyére történő kihelyezéssel biztosítja a Társaság megbízott képviselője által a kihelyezést megelőzően írásban egyeztetett, vagy a FuvarApp-ban Licitnyertes értesítésében meghatározott típusú és darabszámú fuvareszközt személyzettel és üzemanyaggal a Társaság által meghatározott fuvarozási feladatok ellátására a meghatározott helyszínre és időben a fuvarozás megkezdése érdekében kiállítja. 
1.18. Szolgáltató köteles a teljesítéséhez szükséges mennyiségű fuvareszközt a szerződésszerű teljesítésre alkalmas, üzem- és menetkész állapotban, tiszta és rendezett gépjárművel, valamint kezelőszemélyzettel a Társaság által meghatározott helyszínen és időpontban kiállítani és a teljesítést Társaság utasításainak megfelelően elvégezni. Amennyiben Szolgáltató a fuvareszközök kiállításával késlekedik, vagy azok üzemképtelensége miatt a munka nem kezdhető meg, vagy nem folytatható, úgy a késedelem időtartamára Társaság jogosult Szolgáltató költségére és veszélyére más Szolgáltatót igénybe venni, továbbá Szolgáltató köteles a késedelem minden megkezdett órájára a hátrányból keletkező, pluszban felmerülő, összes költséget megfizetni.
1.19. Szolgáltató köteles a Szolgáltatási szerződés hatálya alatt teljesítéséhez használt eszközökre érvényes, a jogszabályokban előírt követelményeknek megfelelő felelősségbiztosítással rendelkezni.
1.20. A biztosítással kapcsolatos mindennemű változásról a Szolgáltatónak tájékoztatási kötelezettsége van a Társaság felé. A felelősségbiztosítások hiányából eredő károkért Szolgáltató kizárólagos felelősséggel tartozik. A rakodott mennyiséget és a megengedett raksúlyt a Szolgáltató által az átvételre meghatalmazott gépjármű vezetőnek kell ellenőriznie és a szállítólevél aláírásával igazolnia. Felek megállapodása alapján a gépjárművezetőt a Felek meghatalmazottnak tekintik abban az esetben is, ha a gépjármű vezető egyértelműen meghatározza, hogy melyik dolog fuvarozásáért jött, Felek megállapodnak, hogy ilyen esetben a téves átadásból eredő minden kockázat a Társaság érdekkörében áll.
1.21. Az egyedi szolgáltatási szerződéstől (azaz a megrendeléstől) a Társaság a fuvarozás megkezdéséig jogszerűen elállhat, a fuvarozás ilyen okból történő elmaradásáért a Társaságot kártérítési felelősség nem terheli.
1.22. A Szolgáltató köteles az általa végzett szállításokról tételes fuvarlevelet vezetni, és azt Társaság képviselőjével és a címzettel minden esetben leigazoltatni és azok másolatát Társaság képviselőjének naponta, elektronikusan és eredeti példányban postai / vagy személyes utón leadni.
A fuvarlevélnek a következőket kell tartalmaznia:
· a küldemény átvételének helye, ideje,
· Társaság, Szolgáltató neve, címe,
· teljesítés helye,
· áru megnevezése, mennyisége, esetleges veszélyességének fuvarozási ág szerinti megjelölése.
· Szállítólevél projekt számmal / azonosítóval elektronikusan és postai / személyes utón leadni
1.23. A Szolgáltató a küldeményért a Ptk. fuvarozási szerződésre vonatkozó rendelkezései szerint fuvarozóként felel.
1.24. Az árutovábbítási teljesítményeket a gépjármű vezetője a Társaság telep-, illetve munkahelyén történő bejelentkezés alkalmával indított, kizárólag 261/2011 (XII.07.) Korm. rendelet 22. §-ban rögzített menetlevélen, ennek hiányában megegyező formátumú fuvarokmány rovatainak értelemszerű kitöltésével köteles a valóságnak megfelelően naponta, az események sorrendjében vezetni.

1.25. A fuvarokmányokon forduló összevonások nem alkalmazhatók. Ez azt jelenti, hogy a Szolgáltató a küldemény felvételétől a célállomásig tartó egyes utakról a fuvarokmányon külön bejegyzést köteles készíteni. Rövidebb árutovábbítási távolságok esetén (átlagban 2 km –ig) előzetes megállapodással ettől eltérés lehetséges, azonban akkor is, azzal, hogy az első és utolsó forduló nem vonható össze, egyéb esetekben legfeljebb négy forduló vonható össze.

1.26. Az Szolgáltató felelős a felrakó területről végzendő árutovábbítás esetén a gépjármű meghibásodása miatt keletkezett bárminemű kárért. A Szolgáltató az okozott kárt a Társaság felé megtéríteni köteles.

1.27. A bedolgozó gépbe / finiserbe / történő aszfalt vagy nyersbeton ürítése egyszeri billentésnek minősül.

1.28. Fuvarozási feladatok végrehajtása során közösen törekedni kell a gépjárművek hivatalos, tengelykorlátozás alá nem eső raksúlykapacitásig történő megrakására. Rakodások során a Szolgáltató gépjármű vezetőjének felhívását, rendelkezéseit az áru elhelyezésére, rakodására vonatkozóan a Társaság minden esetben köteles elfogadni és figyelembe venni. Tengelynyomás túllépéséből származó esetleges bírságok megfizetése a Szolgáltató kötelessége és felelőssége ez a Társaságra nem háríthatók át.

1.29. Amennyiben a fuvarozási szolgáltatáshoz bármilyen külön engedély szükséges ezeket a Szolgáltató szerzi be és biztosítja.
1.30. Szolgáltató a köteles minden olyan költséget megfizetni, mely igazolhatóan a szállítás késedelme miatt érte Társaságot.
1.31. A Társaság a Szolgáltatóval szemben fennálló követeléseit Szolgáltatóval fennálló tartozásaiba korlátozás nélkül beszámíthatja még abban az esetben is, ha a Társaság követelését a Szolgáltató vitatja.
Felek jogai és kötelességei
1.32. A Szolgáltató köteles a tevékenysége végzésének feltételeit úgy megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.
1.33. A Szolgáltató köteles a saját vagy megbízott fuvarozóival a Társaság területén belül történő szállítás és munkavégzés során betartani a munkavédelmi, egészségvédelmi, biztonságtechnikai, és környezetvédelmi jogszabályokat, előírásokat, különösen tekintettel az üzemi közlekedésre vonatkozó szabályokat, melyekről a Társaság jelen Szerződés aláírásakor tájékoztatta. Megrendelő köteles a Társaság területein a munkavédelmi, egészségvédelmi, biztonságtechnikai, és környezetvédelmi jogszabályokat, előírásokat, különösen tekintettel az üzemi közlekedésre vonatkozó szabályokat betartani és az általa megbízott személyekkel betartatni. Megrendelő a jelen pontban meghatározott szabályok megsértéséből eredő, magának, a Társaságnak és/vagy harmadik személyeknek okozott károkért kizárólag Megrendelő köteles helytállni, mely helytállásért Megrendelő jelen szerződést aláíró aláírásra jogosult képviselője külön is kezeskedik.
1.34. Fuvarozás során a Szolgáltató önálló felelősségi körébe tartozik a tevékenységével kapcsolatos munkabiztonsági-, tűzvédelmi- és környezetvédelmi előírások betartása, beleértve az A.D.R. előírásokat, a gépkocsivezetők kötelező pihenő idejére vonatkozó szabályokat, és a Társaság Munkavédelmi és Tűzvédelmi Szabályzataiban foglaltakat.
1.35. Rendszeres munkavédelmi oktatás megtartása a Szolgáltató feladata.
1.36. A Szolgáltató dolgozóját ért üzemi balesetet a Szolgáltató köteles bejelenteni, és nyilvántartásba venni.
1.37. Szolgáltató köteles gondoskodni a Társaság által kiadott, közlekedésre vonatkozó előírások folyamatos betartásáról.
1.38. Szolgáltató köteles a Szolgáltatási szerződés szerinti tevékenységét úgy szervezni, hogy az építkezés területén tevékenykedő saját vagy más munkavállalók testi épségét és egészségét ne veszélyeztesse.
1.39. Szolgáltató tudomásul veszi, hogy a kivitelezés közben felhasznált veszélyes anyagokkal, készítményekkel kapcsolatos tevékenység (lásd. 44/2000. (XI1.27.) EÜM rendelet) szabályainak betartása, a veszélyes hulladékok kezelésére, ártalmatlanítására vonatkozó 98/2001. (VI.15.) Kormányrendelet előírásainak érvényesítése a Szolgáltató kizárólagos kötelezettsége.
Szolgáltató olyan technológiákat alkalmaz a kivitelezés során, amelyek a
· 306/2010. (XII.23.) számú Kormányrendelet (levegő védelem)
· a 2001 évi LXXI. Törvénnyel módosított 1995. évi törvény (vízgazdálkodás)
· a 6/2011. (I.14.) VM rendelet (légszennyezettség)
· a 29/2001. (XII.23.) KÖM-GM rendelet (zajkibocsátás) jogszabályok előírásait kielégítik.
1.40. A Társaság által előírt Környezetvédelmi szabályokat köteles a Szolgáltató betartani. Az abban foglalt előírások betartása az Szolgáltató részére kötelező. Szolgáltató a szerződés időtartama alatt munkavégzése során felhasznált veszélyes anyagokat köteles nyilvántartani, és jegyzékét a Társaság kérésére átadni.
1.41. Társaság munkaterületén történő telephely igénybevétele esetén a tevékenysége során keletkező hulladékokat az Szolgáltató köteles folyamatosan nyilvántartani, kijelölt helyen gyűjteni és elszállítani (elszállíttatni). Keletkezett hulladékainak jegyzékét a Társaság kérésére köteles átadni. Szolgáltató kiemelt figyelemmel köteles kezelni a keletkezett veszélyes hulladékokat.
A Társaság megbízásából történő bányatermékek és egyéb anyagok, hulladékok megfelelő lerakóhelyre történő szállításának lerakóhelyi átadás-átvételi bizonylatait az Szolgáltató szállítmányonként kell, igazolja. Az átvevő bizonylatait a havonkénti számla mellékleteként át kell, adja a Társaság részére. 
1.42. A hulladékok szállítására vonatkozó jogosultságát a Szolgáltatónak dokumentáltan kell igazolnia.
A hulladékok engedély nélküli szállításából, illetve nem megfelelő lerakásából eredő károk az Szolgáltatót terhelik.
1.43. Társaság jogosult a Szolgáltató környezetvédelmi tevékenységének ellenőrzésére és az előírások durva megsértése esetén a szerződést azonnali hatállyal jogosult felmondani.
1.44. Az építési területen Szolgáltató köteles betartani a vonatkozó munkaügyi, balesetvédelmi, munkavédelmi, tűzvédelmi és környezetvédelmi előírásokat. Szolgáltató kijelenti, hogy ezen előírásokkal tisztában van, és tudomásul veszi, hogy ezek betartásának elmulasztásából eredő mindennemű kárért felelős, ideértve az ezen előírások be nem tartása miatt Társasággal szemben kiszabott bírságot, vagy Társasággal szemben támasztott bármely egyéb igényt. 

Egyedi Szolgáltatási Szerződés módosítása, Szolgáltatási Szerződés megszűnése
1.45. A Felek az Egyedi Szolgáltatási Szerződés rendelkezéseit közös megegyezéssel írásban bármikor módosíthatják.
1.46. Az egyedi szolgáltatási szerződéstől (azaz a megrendeléstől) a Társaság a fuvarozás megkezdéséig jogszerűen elállhat, a fuvarozás ilyen okból történő elmaradásáért a Társaságot kártérítési felelősség nem terheli.
1.47. Bármelyik fél a Szolgáltatási Szerződést jogosult 30 napos határidővel bármikor rendes felmondással megszüntetni, azonban ilyen esetben is Szolgáltató köteles a már létrejött Szolgáltatási szerződést teljesíteni.
1.48. A Táraság jelen szerződést jogosult azonnali hatállyal rendkívüli felmondással felmondani, amennyiben a Szolgáltató súlyos szerződésszegést követ el. Súlyos szerződésszegésnek minősül különösen, amennyiben
1.48.1. a Szolgáltató a Szolgáltatási Szerződésből fakadó kötelezettségeinek neki felróhatóan huzamosabb ideig nem tesz eleget, a szolgáltatásnyújtással késedelembe esik;
1.48.2. a Szolgáltató a Társaságnak neki felróhatóan kárt okoz;

1.48.3. a Szolgáltató fizetésképtelenné válik, és ellene csőd, felszámolási vagy végrehajtási eljárás indul.
1.49. a Szolgáltató jelen szerződést jogosult azonnali hatállyal rendkívüli felmondással felmondani, amennyiben a Társaság súlyos szerződésszegést követ el. Súlyos szerződésszegésnek minősül különösen, amennyiben
1.49.1. a Társaság jelen szerződésből fakadó fizetési kötelezettségének teljesítésében 60 napot meghaladó késedelembe esik
1.49.2. a Társaság fizetésképtelenné válik, és ellene csőd, felszámolási vagy végrehajtási eljárás indul.
1.49.3. a Társaság tagjainak üzletrész arányaiban 50% vagy azt meghaladó változás következik be, illetőleg a Társaság ügyvezetőjének személye megváltozik.
1.50. Amennyiben a Szolgáltató a Szolgáltatási Szerződést a Társaság súlyos szerződésszegése következtében felmondja, a Társaság köteles a Szolgáltatónak a Szolgáltató vagyonában álló értékcsökkenést megtéríteni azonban a Szolgáltató elmaradt vagyoni előnyét és a vagyoni hátrányok kiküszöböléséhez szükséges költségeket nem. 
1.51. Amennyiben a Társaság a Szolgáltatási Szerződést a Szolgáltató súlyos szerződésszegése következtében felmondja, a Szolgáltató köteles a Tárasaság teljes kárát megtéríteni.
Az ÁSZF és Szolgáltatási Szerződés módosítása
1.52. A Társaság jogosult jelen ÁSZF rendelkezéseit egyoldalúan bármikor módosítani. Az ÁSZF módosítása annak hatályba lépése napján lép hatályba, hatálybalépés meghatározásának hiánya esetén ÁSZF módosítása a Társaság weboldalán történő közzététel vagy az ÁSZF módosítás Szolgáltatónak történt megküldését követő 8. napon lép hatályba. Az ÁSZF módosítása esetén a Szolgáltató nem jogosult a Szolgáltatási Szerződést azonnali hatállyal felmondani.
1.53. A Társaság a Szolgáltatási szerződést az Egyedi Szolgáltatási Szerződésre is kiterjedően az alábbi esetekben jogosult egyoldalúan módosítani:

a. az Egyedi Szolgáltatási Szerződésben vagy az ÁSZF-ben foglalt feltételek bekövetkezése esetén azzal, hogy – amennyiben jogszabály másként nem rendelkezik – a módosítás nem eredményezheti az Szolgáltatási szerződés feltételeinek lényeges módosítását;
b. jogszabályváltozás vagy hatósági döntés miatt;
c. a körülményekben bekövetkezett, az Szolgáltatási szerződés megkötésekor előre nem látható lényeges változás miatt (különösen, de nem kizárólagosan a Társaság gazdasági érdekében álló okból);
d. ha a Szolgáltatási szerződés, illetve a Szolgáltatás igénybevételére vonatkozó feltételek kizárólag a Társaság számára előnyös módon változnak meg;
e. ha a Társaság helyébe a Társaság átalakulása vagy szerződés következtében más társaság lép;
f. olyan módosítások, amelyek nem érintik a megkötött Egyedi szolgáltatási szerződést;
g. a megkötött Egyedi szolgáltatási szerződések feltételeit közvetlenül nem érintő egyéb rendelkezések módosítása esetén;
h. Amennyiben a Társaság működésével, gazdasági érdekével, műszaki vagy technikai lehetőségeivel kapcsolatosan felmerült okból szükséges a Társaság jogosult 8.2. a) pont szerinti egyoldalú módosításra.
i. Amennyiben a Szolgáltatási szerződés és/vagy Egyedi szolgáltatási szerződés a FuvarApp-on keresztül jött létre akkor ezek Társaság általi egyoldalú módosítására a Licitszabályzat is irányadó.
1.54. A Társaság a Szolgáltatási szerződés egyoldalú módosítása esetén a módosításról a hatálybalépését megelőzően legalább 8 nappal a Szolgáltatót jelen ÁSZF-ben foglaltak szerint értesíti, a Szolgáltatót megillető felmondás feltételeiről és a felmondás jogkövetkezményeiről szóló tájékoztatással együtt. Nem köteles a Társaság az előző mondat szerinti értesítési határidőt alkalmazni, amikor az ÁSZF módosítása új szolgáltatás bevezetése miatt válik szükségessé, és a módosítás a már hatályos Szolgáltatási szerződést nem érinti.
1.55. Ha a Társaság a Szolgáltatót az egyoldalú szerződésmódosításról értesíti, az értesítésnek az alábbi tartalommal kell rendelkeznie:

a. amennyiben ez lehetséges, pontos utalást az ÁSZF módosított rendelkezéseire;
b. a módosítások lényegének rövid leírását;
c. a módosítások hatálybalépésének időpontját;
d. a közzétett ÁSZF elérhetőségét;
e. ha a Társaság a Fuvarozói díjat módosítja, vagy a Fuvarozói díj ellenében teljesített szolgáltatás mennyiségét megemeli, akkor a módosított díjat, mennyiséget és a változás összegét, 
f. azt a feltételt, jogszabályváltozást vagy hatósági döntést, lényeges körülményt, amellyel a Társaság a módosítást indokolja;
g. a Szolgáltatót az ÁSZF egyoldalú módosítása esetén megillető jogokat.
1.56. Amennyiben a Szolgáltatási Szerződés 8.2. pontja szerinti módosítása a Szolgáltató számára bármilyen hátrányos rendelkezést tartalmaz a Szolgáltató az értesítéstől számított 15 napon belül, azonnali hatállyal, további jogkövetkezmények nélkül jogosult felmondani Szolgáltatási szerződést, azzal, hogy a már megrendelt/elfogadott ajánlat szerinti fuvarozást köteles elvégezni.
1.57. A Társaság jogosult a Fuvarozói díjat és az ellenében történő szolgáltatás mennyiségét egyoldalúan módosítani az alábbi feltételek fennállása bármelyikének fennállása esetén is (azaz az ÁSZF 8.2. pontjában foglalt eseteken túl): 
a. harmadik személlyel fennálló szerződéses kapcsolatból eredő, a Szolgáltatási szerződés megkötésekor előre nem látható költségváltozás esetén;
A Társaság a Vállalkozást az a. pont esetén a módosítás hatálybalépése előtt jelen ÁSZF 8.4. pontjában foglalt módon értesíti. 
1.58. A Fuvarozói díj csökkentése, és/vagy a szolgáltatás mennyiségében változást okozó Társaság általi egyoldalú Szolgáltatási Szerződés módosítás esetén a Szolgáltató akkor jogosult az ÁSZF 8.5. pontja alapján felmondani Szolgáltatási szerződést, ha a Fuvarozói díj, illetve a mennyiségi módosítás az Egyedi Szolgáltatási szerződésben szereplő mértéket 32,5 %-kal módosítja.
1.59. Szolgáltató a Szolgáltatási Szerződés egyoldalú módosítására nem jogosult.
Bizalmas Információk
1.60. Felek kötelezik magukat, hogy a Szolgáltatási szerződést és a Felek között létrejött minden egyéb megállapodást, valamint a bármelyik Fél által a másik Félnek átadott minden információt, dokumentációt vagy adatot bizalmasan kezelik, azok tényét és tartalmát kölcsönösen üzleti titokként kezelik (a továbbiakban, mint „Bizalmas Információ”). Szerződő Felek kötelezik magukat, hogy a Bizalmas Információt még részben sem hozzák nyilvánosságra, vagy teszik a nyilvánosság, illetőleg harmadik személyek számára hozzáférhetővé, egyszersmind minden észszerűen elvárható intézkedést megtesznek abból a célból, hogy azok tartalma ne kerülhessen a nyilvánosság, valamint harmadik személyek tudomására. 
1.61. Egyik Felet sem terheli a fentiekben meghatározott titoktartási kötelezettség, amennyiben a Bizalmas Információval kapcsolatos közlés jogszabály kötelező rendelkezésén, illetve bíróság, választottbíróság vagy hatóság jogerős határozatán alapul, továbbá bármely Fél jogosult a jelen Szerződés, valamint a Felek között létrejött minden egyéb megállapodás tartalmát bírósági, választottbírósági, hatósági eljárás során bizonyítékként felhasználni, amennyiben az adott eljárás tárgyát az ezekkel a megállapodásokkal kapcsolatos valamely kérdés képezi. Szerződő Felek titoktartási kötelezettsége szakértőikre, alkalmazottaikra, ügynökeikre, tagjaikra és vezetőikre is vonatkozik, akik a titoktartási kötelezettséget valamennyi Fél írásos és előzetes hozzájárulása nélkül nem oldhatják fel. A Felek titoktartására és a Bizalmas Információk kezelésére vonatkozó rendelkezések a jelen Szerződés hatályban léte alatt, illetve a megszűnésétől követően határozatlan ideig maradnak érvényben.
Általános rendelkezések
1.62. A Felek mindegyike szavatolja, hogy a Szolgáltatási Szerződés hatálya alatt:
a. a bejegyzése szerinti joghatóság jogszabályai szerint megfelelően létrejött és érvényesen működő társaság;
b. teljes körű felhatalmazással és jogkörrel rendelkezik a Szolgáltatási szerződés megkötésére, valamint a Szolgáltatási szerződés eredő jogainak gyakorlására és kötelezettségeinek teljesítésére, anélkül, hogy ez bármilyen egyéb személy hozzájárulását igényelné;
c. a Szolgáltatási szerződés az adott Fél törvényes, érvényes, jogi kötőerővel rendelkező és az adott Féllel szemben érvényesíthető kötelezettségvállalását képezi;
d. a Szolgáltatási szerződés aláírása és az abban foglalt rendelkezése teljesítése és betartása nem eredményezi olyan jogszabály megsértését, amely az adott Felet kötelezi, bármely olyan megállapodás vagy egyéb okirat megsértését, amelyben az érintett Fél félként szerepel; illetve nem eredményezi az érintett Fél társasági szerződésének vagy egyéb létesítő okiratának megszegését.
1.63. A Szolgáltatási szerződés kapcsolatos valamennyi értesítést és egyéb közlést („Értesítés”) írásos formában kell elkészíteni és személyesen, ajánlott vagy tértivevényes postai küldemény, illetve e-mail útján kell megküldeni, azzal, hogy az e-mail útján történő megküldés esetén az értesítést egyidejűleg postai átvételi bizonylattal ellátott, tájékoztató jellegű ajánlott levél útján is el kell küldeni. A jelen Szerződés értelmében vagy azzal kapcsolatban e-mail útján a fentiek szerint küldött értesítés akkor tekinthető joghatályosan kézbesítettnek, ha az ilyen értesítést küldő Fél ugyanezen értesítést tájékoztatási céllal postai úton megküldi a másik Fél részére ajánlott postai küldemény formájában, vagy az átvételt bizonylattal igazoló futárszolgálat útján.
1.64. Valamennyi Értesítést írásos formában, magyar nyelven kell elkészíteni és az Értesítés a Fél székhelycímére történt kézbesítés, illetve megküldés esetén tekintendő kézbesítettnek, illetve megtörténtnek.
1.65. Az Értesítés az átvételkor válik joghatályossá és a következő esetekben tekinthető átvettnek:
a. bérmentesített elsőbbségi postai küldemény útján történő kézbesítés esetén a postára adást követő 5 (öt) napon belül;
b. személyes vagy futárszolgálat útján történő kézbesítés esetén a kézbesítés időpontjában.
c. Bármely levél, értesítés kézbesítettnek tekintendő és beáll a közlés tartalmának hatálya vagy esetleges jogkövetkezménye, amennyiben bármelyik fél által a másik félhez intézett küldemény a Felek által fentiek szerint megadott értesítési címről „ismeretlen”, „elköltözött”, „nem kereste” vagy hasonló jelzéssel érkezik vissza.
1.66. Eltérő rendelkezés hiányában, a Felek kötelesek minden észszerűen elvárható erőfeszítést megtenni annak érdekében, hogy a jelen Szerződésből eredő vagy azzal összefüggésben felmerülő vitát, nézeteltérést vagy igényt, ideértve annak fennállását, érvényességét vagy megszűnését (“Jogvita”) harminc (30) Munkanapon belül tárgyalások útján rendezzenek.
1.67. Minden olyan Jogvitát, amelyet nem sikerült a fenti 9.4. pontban meghatározottakkal összhangban rendezni, amennyiben a tárgyalás eredményre nem vezet, a jogviták eldöntésére kikötik hatáskörtől függően a Szentendrei Járásbíróság illetőleg a Székesfehérvári Törvényszék kizárólagos illetékességét.
1.68. A Felek vállalják, hogy ők, valamint jogi és egyéb szakmai tanácsadóik a jelen szerződés 10.6 pontja értelmében indult minden eljárás tényét és annak részleteit bizalmasan kezelik, ideértve a Felek beadványait és bizonyítékait, valamint bármely és valamennyi ítéletet (beleértve azok tartalmát, indoklását és következményét), kivéve, ha az ilyen dokumentumok vagy információk a nyilvánosság számára elérhetőek vagy azok feltárását törvényi kötelezettség írja elő, vagy a feltárás indokoltan szükséges valamely törvényes jog vagy jogorvoslat védelme vagy gyakorlása céljából.
1.69. A Szolgáltatási szerződésre Magyarország jogszabályai az irányadóak. A jelen szerződésben kifejezetten nem szabályozott kérdésre a Polgári Törvénykönyv és a magyar jog egyéb, a jelen szerződés megkötésének időpontjában hatályos rendelkezései az irányadók.
1.70. Amennyiben a Szolgáltatási szerződés, vagy az azzal kapcsolatban aláírt bármely dokumentum egy vagy több rendelkezése Magyarország jogszabályai értelmében érvénytelen, jogellenes vagy végrehajthatatlan, ez nem érinti, illetve nem korlátozza a jelen Szerződés többi rendelkezésének érvényességét, jogszerűségét és végrehajthatóságát Magyarország jogszabályai értelmében, továbbá a jelen Szerződésben foglalt rendelkezések érvényességét, jogszerűségét és végrehajthatóságát más joghatóság jogszabályai értelmében.
1.71. Jelen ÁSZF 2024. május 16. napjától hatályos minden jelen ÁSZF hatálya alá tartozó jogviszonyra.
* * *
